PATVIRTINTA

Skuodo rajono savivaldybės tarybos

2021 m. balandžio 29 d. sprendimu Nr. T10-99/T9-

**VIEŠOSIOS ĮSTAIGOS „SKUODO STOMATOLOGIJOS PASLAUGOS“**

**2020 METŲ VEIKLOS ATASKAITA**

Viešoji įstaiga „Skuodo stomatologijos paslaugos“ yra viešoji sveikatos priežiūros įstaiga, teikianti gyventojams kokybiškas bendrąsias (terapines), specializuotas (chirurgines) bei ortodontines-ortopedines asmens sveikatos paslaugas.

Viešoji įstaiga „Skuodo stomatologijos paslaugos“ (toliau – įstaiga) įsteigta vadovaujantis Lietuvos Respublikos sveikatos priežiūros įstaigų 1998-11-24 įstatymo Nr. VIII-940, Viešųjų įstaigų 1996-07-03 įstatymo Nr.1-498 redakcija, Skuodo rajono savivaldybės tarybos 2003 m. lapkričio 20 d. sprendimu Nr.T9-128 „Dėl viešosios įstaigos Skuodo ligoninės reorganizavimo ir struktūrizavimo“ bei atsižvelgiant į rajono gyventojų poreikius gauti tinkamas ortopedines stomatologijos paslaugas.

Įstaiga įregistruota Valstybės įmonės Registrų centro Klaipėdos filiale 2003 m. gruodžio 1 d.

Įstaigos kodas 174167538.

Įstaigos adresas: Šatrijos g.5, Skuodas.

Steigėjai: Skuodo rajono savivaldybės taryba ir fiziniai asmenys:

Rolandas Jonušas,

Vladas Paulauskas,

Danielius Vekteris.

Įstaigos steigėjų dalininkų kapitalas yra 43 524,68 eurai, iš jų:

Skuodo rajono savivaldybės administracija – 42 658,00 eurai;

Rolandas Jonušas – 289,00 eurai;

Vladas Paulauskas – 289,00 eurai;

Danielius Vekteris – 289,00 eurai.

Įstaiga yra ne pelno siekianti organizacija, turinti juridinio asmens statusą, įstaigos anspaudą ir sąskaitą banke.

Įstaiga vykdo dantų protezavimo paslaugas:

* asmenų, kuriems sukako senatvės pensijos amžius;
* asmenų, pripažintais nedarbingais arba iš dalies darbingais;
* vaikų dantų protezavimo;
* asmenų, kuriems buvo taikytas gydymas dėl burnos, veido ir žandikaulių onkologinės ligos.

Įstaiga turi visus savo veiklos vykdymui privalomus leidimus vykdant stomatologinę odontologinę veiklą.

Įstaigos veikla organizuojama ir vykdoma vadovaujantis:

* Įstaigos įstatais;
* Įstaigos steigėjų sprendimais;
* LR sveikatos apsaugos ministerijos, Valstybinės ligonių kasos ir teritorinės ligonių kasos norminiais dokumentais.
* LR įstatymais ir kitais teisės aktais.

Teisės aktų nustatyta tvarka įstaiga naudoja, pildo tvarko ir saugo privalomą medicininę dokumentaciją, aptarnauja pacientų dokumentaciją, įstaigos personalo darbo ir veiklos statistinius dokumentus bei ataskaitas. Nustatyta tvarka ir nustatytais terminais įstaiga periodiškai teikia Klaipėdos TLK , Skuodo savivaldybės administracijai, Statistikos departamentui, VSDF valdybos Mažeikių skyriui, VMI ir kitom institucijos informaciją apie įstaigos vykdomą odontologinės priežiūros veiklą.

**ĮSTAIGOS TURTAS**

Savo veiklos vykdymui įstaiga naudoja 122,89 kv. m dydžio negyvenamosios paskirties patalpas, esančias poliklinikos pastate (Skuodo m. Šatrijos g. 5, unikalus Nr.7597-4003-5016, pastatas pažymėtas plane 1D3p), kurios Skuodo rajono savivaldybės administracijos direktoriaus 2003 m. lapkričio 27 d. turto perdavimo–priėmimo aktu Nr.R5-(03-27) perduotos pagal panaudos sutartį Nr.R5-(25-26).

Įstaiga savo lėšomis sumoka mokesčius už negyvenamų patalpų eksploatavimą, komunalines paslaugas. Per 2020 metus įstaiga už komunalines paslaugas VšĮ Skuodo pirminės sveikatos priežiūros centrui sumokėjo 2 174,03 eurus, iš jų:

-šildymui 628,30 eurai;

-elektros energijai 1 094,53 eurus;

-vandentiekio ir kanalizacijos išlaidos 451,20 euras.

Įstaiga per 2020 metus įsigijo ilgalaikio turto už 8 060 eurų, iš jų:

Centrifuga separatorius „Durr 785A20“ 660,00 eurų;

Autoklavas „B CLASSIC 22 M7A760000“ 3 500,00 eurų;

Keramikos pečius 3 900,00 eurų.

**Finansiniai ištekliai**

Pagrindinis finansavimo šaltinis – privalomo sveikatos draudimo fondo lėšos už suteiktas asmens sveikatos priežiūros paslaugas. Dėl asmens sveikatos priežiūros paslaugų teikimo ir apmokėjimo iš Privalomojo sveikatos draudimo fondo biudžeto įstaiga yra pasirašiusi sutartį su Klaipėdos ir Šiaulių teritorinėmis ligonių kasomis.

Nuo 2019-01-01 įsigaliojo nauja Lietuvos Respublikos sveikatos apsaugos ministro 2005 m. lapkričio 21 d. įsakymo Nr. V-890 „Dėl Dantų protezavimo paslaugų išlaidų kompensavimo iš Privalomojo sveikatos draudimo fondo biudžeto tvarkos aprašo patvirtinimo“ suvestinė nauja redakcija nuo 2020-05-12.

Nuo 2020 m. balandžio 1 d. kompensuojama suma 560,34 eurų, 2019 metais 504,81 eurai.

2020 metais įstaigos pajamos buvo105 414,27 eurų, iš jų:

-pajamos, gautos už suteiktas protezavimo paslaugas iš Klaipėdos ir Šiaulių teritorinių kasų, – 46 071,34 euras (43,70 %).

-pajamos, gautos už suteiktas protezavimo paslaugas asmenims su pirmu pranešimu (asmenys susimoka patys, TLK kompensuoja), – 8 571,51 euras (8,14 %).

-pajamos, gautos už suteiktas paslaugas iš kitų asmenų, – 50 771,42 euras (48,16 %).

Įstaiga yra paramos gavėja. Per 2020 metus iš VMI gautas finansavimas 287,8 eurai (2 % parama).

Vadovaujantis Lietuvos Respublikos Vyriausybės 2020 m. kovo 14 d. nutarimu Nr.207 „Dėl karantino Lietuvos Respublikos teritorijoje paskelbimo“ įstaigos darbuotojams buvo paskelbta prastova nuo 2020-03-16 iki 2020-05-21. Prastova paskelbta vadovaujantis Lietuvos Respublikos darbo kodekso 2016-09-14 įstatymo Nr.XII-2603 47 straipsniu. Prastovos metu darbuotojams buvo mokama minimali mėnesinė alga.

Prastovos metu iš Užimtumo tarnybos gauta 4 013,11 eurų subsidijų,

Lietuvos Respublikos ekonomikos ir inovacijų ministerija skyrė subsidijų pagal 2020-06-08 LR EIM įsakymą Nr.4-421 -10 052,75 eurus.

Įstaigos gautų protezavimo pajamų pokytis per 2019–2020 metus

|  |  |  |  |  |
| --- | --- | --- | --- | --- |
| Nr. | Paslaugos | 2019m. | 2020 m. | Pokytis % |
| 1. | Klaipėdos TLK | 79 592,56 | 44 901,34 | -43,6% |
| 2. | Šiaulių TLK | 504,81 | 1 170 | +100% |
| 3. | Kompensuotiems asmenims | 20 362,06 | 8 571,51 | -57,9% |
| 4. | Kiti asmenys | 66 056,31 | 50 771,42 | -23,1% |
|  | VISO | 166 515,74 | 105 414,27 |  |

Per 2020 metus suprotezuotų asmenų skaičius buvo 289, iš jų:

TLK kompensuotiems – 84.

Kiti asmenys – 205.

Įstaigos 2019–2020 metų finansinių rodiklių palyginimo lentelė

|  |  |  |
| --- | --- | --- |
| Metai | 2019 | 2020 |
| Darbo užmokesčio ir socialinio draudimo | 119 185,26 | 93 562,32 |
| Ilgalaikio turto nusidėvėjimo | 205,24 | 1 701,61 |
| Šildymo | 909,51 | 737,98 |
| Elektros | 739,82 | 984,85 |
| Vandentiekio ir kanalizacijos | 451,2 | 451,20 |
| Ryšių | 478,45 | 522,21 |
| Kvalifikacijos kėlimo | 133 | 0 |
| Paprasto remonto | 0 | 0 |
| Medikamentai | 12765,81 | 11749,97 |
| Kitos paslaugos | 2 937,05 | 2 690,33 |
| Kitų įstaigų protezavimo darbai | 19 739 | 7 835 |
| VISO | 157 544,34 | 120 235,47 |

**Žmogiškieji ištekliai**

Įstaigos darbuotojams darbo užmokestis nustatomas dalininkų susitarimu, LR darbo kodeksu.

2020 m. darbuotojų pareigybių sąrašas ir nustatyti atlyginimai

|  |  |  |  |  |
| --- | --- | --- | --- | --- |
| Eil.Nr. | Pareigų pavadinimas | Darbuotojų skaičius | Pareigybės dydis | Nustatytas atlyginimas |
| 1. | Direktorius | 1 |  | 299,00 eurų priemoka už vadovavimą |
| 2. | Gydytojas odontologas | 2 | 2 | 25 % nuo atliktų darbų |
| 3. | Dantų technikai | 2 | 2 | 31 % nuo atliktų darbų |
| 4. | Odontologo padėjėja | 1 | 1 | 8 20,00 eurų |
| 5. | Vyr. buhalterė | 1 | 0,5 | 607,00 eurai2020-06-01 priemoka 165 eurai |
| 6. | Raštininkė | 1 | 1 | MMA |
| 7. | Valytoja | 1 | 1 | MMA |
|  | VISO | 9 | 7 |  |

Per 2020 metus naujų priimtų ir atleistų darbuotojų nebuvo.

2019–2020 metų darbuotojų vidutiniai atlyginimai

|  |  |  |  |
| --- | --- | --- | --- |
| Pareigų pavadinimas | Etatas | 2019 m. mėnesio atlyginimaseurais | 2020m. mėnesio atlyginimas eurais |
| Gydytojas odontologas-įstaigos direktorius | 1 | 1 991 | 1 292 |
| Gydytojas odontologas | 1 | 2 146 | 1 493 |
| Dantų technikai | 2 | 1 703 | 1 276 |
| Odontologo padėjėja | 1 | 720 | 791 |
| Vyr. buhalterė | 0,5 | 555 | 711 |
| Raštininkė | 1 | 555 | 543 |
| Valytoja | 0,5 | 277,5 | 489 |

Įstaigoje dirba kvalifikuoti, kompetentingi , imlūs naujovėms, energingi ir lankstūs specialistai nuolat keliantys savo kvalifikaciją. Sveikatos priežiūros specialistų tobulinimo mastas yra:

Gydytojų odontologų 120 val.

Dantų technikų 60 val.

Odontologo padėjėjo 50 val.

Ataskaitiniu laikotarpiu darbuotojai pagal poreikį įvairiomis aktualiomis temomis (infekcijos kontrolės, burnos higienos, etikos, būtinosios pagalbos ir kt.) kėlė kvalifikaciją.

\_\_\_\_\_\_\_\_\_\_\_\_\_\_\_\_\_\_

Vladas Paulauskas, tel. (8 440) 73 527